
Parlamentul României   
Camera Deputaţilor    

	Comisia pentru administrație publică și amenajarea teritoriului
Nr. 4c-7/519
	Comisia juridică, de disciplină și imunități

Nr. 4c-13/948/2019


		 București 23.11.2020
          				Către,
 	BIROUL PERMANENT AL 
	CAMEREI DEPUTAŢILOR

			
			
	Vă înaintăm, alăturat, raportul comun suplimentar asupra Proiectului de Lege privind aprobarea Ordonanţei Guvernului nr.21/2019 pentru prorogarea termenului prevăzut la art.106 din Legea nr.196/2018 privind înfiinţarea, organizarea şi funcţionarea asociaţiilor de proprietari şi administrarea condominiilor, retrimis de plenul Camerei Deputaților Comisiei pentru administrație publică și amenajarea teritoriului și Comisiei juridice, de disciplină și imunități în vederea examinării și depunerii unui nou raport comun, cu adresa nr. Plx 543/2019 din 17 noiembrie 2020.

	PREŞEDINTE,

	PREŞEDINTE,


	ANGELICA FĂDOR
	NICUȘOR HALICI

Camera Deputaţilor
	Comisia pentru administrație publică și amenajarea teritoriului

	Comisia juridică, de disciplină și imunități 

Nr. 4c-13/948/2019


București 23.11.2020
PLx nr. 543/2019
RAPORT  COMUN SUPLIMENTAR 
asupra Proiectului de Lege privind aprobarea Ordonanţei Guvernului nr.21/2019 pentru prorogarea termenului prevăzut la art.106 din Legea nr.196/2018 privind înfiinţarea, organizarea şi funcţionarea asociaţiilor de proprietari şi administrarea condominiilor

	În ședința Plenului Camerei Deputaților din data de 17 noiembrie 2020, în temeiul art.70 din Regulamentul Camerei Deputaților, republicat, cu modificările și completările ulterioare, s-a hotărât retrimiterea proiectului de Lege privind aprobarea Ordonanţei Guvernului nr.21/2019 pentru prorogarea termenului prevăzut la art.106 din Legea nr.196/2018 privind înfiinţarea, organizarea şi funcţionarea asociaţiilor de proprietari şi administrarea condominiilor (Plx 543/2019), Comisiei pentru administraţie publică şi amenajarea teritoriului și Comisiei juridice, de disciplină și imunități în vederea unei noi examinări și depunerii unui nou raport comun.
	Pentru acest proiect de lege s-a întocmit raportul comun nr.4c-7/516/2019, respectiv nr.4c-13/948/2019 din data de 9 martie 2020, prin care s-a propus adoptarea proiectului de lege în forma inițiatorului.
Senatul, în calitate de primă Cameră sesizată, a adoptat tacit proiectul de lege în ședința din 21 octombrie 2019, ca urmare a depășirii termenului de adoptare potrivit  art. 115 alin. (5) din Constituția României, republicată.
Camera Deputaţilor este Cameră decizională potrivit prevederilor art.75 din Constituţia României, republicată, şi ale art. 91 din Regulamentul Camerei Deputaţilor, republicat, cu modificările și completările ulterioare.
La întocmirea prezentului raport comun suplimentar Comisiile au avut în vedere:
- avizul favorabil al Consiliului Legislativ (nr.741/27.08.2019);
-avizul favorabil al Comisiei pentru muncă și protecție socială (nr. 4c-9/ 702/26.11.2019);
-avizul favorabil  al Comisiei pentru învățământ, știință, tineret și sport (nr. 4c-11/ 304/12.11.2019);
- avizul favorabil al Comisiei pentru industrii şi servicii(nr. 4c-3/414/2019/04.02.2020)
- punctul de vedere favorabil al Guvernului (nr. 32/DPSG/17.01.2020).
Proiectul de lege are ca obiect de reglementare prorogarea termenului prevăzut la art.106 din Legea nr.196/2018, până la data de 1 ianuarie 2021, pentru obținerea certificatelor de calificare profesională care dovedesc calificarea profesională a persoanelor fizice pentru a îndeplini ocupația de administrator de condominii.	
Potrivit prevederilor art.61 și 63 din Regulamentul Camerei Deputaţilor, republicat, cele două Comisii sesizate în fond au examinat proiectul de lege în ședințe online separate în data de 23 noiembrie 2020.
La dezbaterile din cadrul Comisiei pentru administrație publică și amenajarea teritoriului și ai Comisiei juridice, de disciplină și imunități au fost prezenți deputați conform listelor de prezență. 
În conformitate cu prevederile art. 55 și 56 din Regulamentul Camerei Deputaţilor, republicat, cu modificările și completările ulterioare, în cadrul ședințelor online, a participat, în calitate de invitat domnul Horea-Arthur Șarlea – Subsecretar de stat în cadrul în cadrul Ministerului Lucrărilor Publice, Dezvoltării și Administrației.
În urma examinării proiectului de lege și a opiniilor exprimate de către membrii celor două Comisii sesizate în fond, s-a hotărât cu unanimitate de voturi, transmiterea către Plenul Camerei Deputaților a unui raport comun suplimentar de adoptare a Proiectului de Lege privind aprobarea Ordonanţei Guvernului nr.21/2019 pentru prorogarea termenului prevăzut la art.106 din Legea nr.196/2018 privind înfiinţarea, organizarea şi funcţionarea asociaţiilor de proprietari şi administrarea condominiilor, cu un amendament admis prevăzut în Anexa care face parte integrantă din prezentul raport comun suplimentar.
În raport cu obiectul şi conţinutul reglementării, propunerea legislativă face parte din categoria legilor ordinare.

	PREŞEDINTE,
	PREŞEDINTE,


	ANGELICA FĂDOR 

	NICUȘOR HALICI

	SECRETAR,

	SECRETAR,

	ANDREI NICOLAE
	AIDA – CRISTINA CĂRUCERU





			        		


Consilier parlamentar, Beatrice Meianu                               								Consilier parlamentar, Alexandra Mușat

Anexă
AMENDAMENTE ADMISE

	Nr.
Crt.
	Ordonanța de Guvern 21/2019  în vigoare
	Text adoptat de Senat
	Amendamente propuse
(Autorul amendamentelor)
	Motivare

	1.
	
	LEGE
privind aprobarea Ordonanței Guvernului nr. 21/2019 pentru prorogarea termenului prevăzut la art. 106 din Legea nr. 196/2018 privind înființarea, organizarea și funcționarea asociațiilor de proprietari și administrarea condominiilor
	Nemodificat 
	

	2.
	
	Articol unic.- Se aprobă Ordonanța Guvernului nr. 21 din 27 august 2019 pentru prorogarea termenului prevăzut la art. 106 din Legea nr. 196/2018 privind înființarea, organizarea și funcționarea asociațiilor de proprietari și administrarea condominiilor, adoptată în temeiul art. 1 pct.XII din Legea nr. 128/2019 privind abilitarea Guvernului de a emite ordonanțe, și publicată în Monitorul Oficial al României, Partea I, nr. 708 din 28 august 2019.
	Articol unic.- Se aprobă Ordonanța Guvernului nr. 21 din 27 august 2019 pentru prorogarea termenului prevăzut la art. 106 din Legea nr. 196/2018 privind înființarea, organizarea și funcționarea asociațiilor de proprietari și administrarea condominiilor, adoptată în temeiul art. 1 pct.XII din Legea nr. 128/2019 privind abilitarea Guvernului de a emite ordonanțe, și publicată în Monitorul Oficial al României, Partea I, nr. 708 din 28 august 2019, cu următoarea modificare:
Autori: Comisia pentru administrație publică și amenajarea teritoriului și  Comisia juridică, de disciplină şi imunităţi
	Tehnică legislativă

	3.
	ORDONANŢĂ nr. 21 din 27 august 2019 pentru prorogarea termenului prevăzut la art. 106 din Legea nr. 196/2018 privind înfiinţarea, organizarea şi funcţionarea asociaţiilor de proprietari şi administrarea condominiilor
	
	Nemodificat
	

	4.
	Articol unic.Termenul prevăzut la art. 106 din Legea nr. 196/2018 privind înfiinţarea, organizarea şi funcţionarea asociaţiilor de proprietari şi administrarea condominiilor, publicată în Monitorul Oficial al României, Partea I, nr. 660 din 30 iulie 2018, se prorogă până la data de 1 ianuarie 2021.
	
	Articol unic.Termenul prevăzut la art. 106 din Legea nr. 196/2018 privind înfiinţarea, organizarea şi funcţionarea asociaţiilor de proprietari şi administrarea condominiilor, publicată în Monitorul Oficial al României, Partea I, nr. 660 din 30 iulie 2018, se prorogă până la data de 1 ianuarie 2022.

Autori:Comisia pentru administrație publică și amenajarea teritoriului și Comisia juridică, de disciplină şi imunităţi
	Se prorogă termenul de la 1 ianuarie 2021 la 1 ianuarie 2022

